**Disgrifiad Swydd: Cynorthwy-ydd Ymchwil mewn Adfywio Carbon Actifedig Lleol**

|  |  |
| --- | --- |
| **Cyfadran:** | **Y Gyfadran Gwyddoniaeth a Pheirianneg** |
| **Adran/Pwnc:** | **Peirianneg Gemegol** |
| **Cyflog:** | **Gradd 7: £32,982 i £37,099 y flwyddyn** |
| **Oriau gwaith:** | **Amser llawn** |
| **Nifer y Swyddi:** | **1** |
| **Contract:** | **Swydd am gyfnod penodol o 12 mis yw hon** |
| **Lleoliad:** | **Bydd deiliad y swydd hon yn gweithio ar Gampws y Bae** |

|  |  |
| --- | --- |
| **Prif Ddyletswyddau** | 1. Cyflawni cyfres helaeth o brofion arbrofol ar adfywio carbon actifedig gronynnog (GAC), a ddefnyddir i drin dŵr, yn gemegol. 2. Gwerthuso priodweddau ffisegol a chemegol GAC sydd wedi cael eu trin ac sydd heb gael eu trin (cynhwysedd, FTIR, BET, SEM, etc.). 3. Cynnal dadansoddiadau data, deall effaith dulliau adfywio cemegol amrywiol ar briodweddau GAC, a phenderfynu beth yw'r dull adfywio gorau. 4. Yn seiliedig ar asesu cylch oes, canfod cost bosib ac arbedion ôl troed carbon adfywio GAC lleol. 5. Ymgysylltu'n effeithiol â'r holl bartneriaid sy'n gweithio ar y prosiect hwn ac adrodd i'r cydweithredwyr academaidd a diwydiannol am ganfyddiadau'n rheolaidd. 6. Cynnal adolygiad llenyddiaeth a llunio papurau academaidd i'w cyhoeddi mewn cyfnodolion effaith uchel arbenigol. |
|  | 1. Cyfrannu'n rhagweithiol at ymchwil a chynnal ymchwil, gan gynnwys casglu, paratoi a dadansoddi data, meddwl am syniadau newydd a chyflwyno canfyddiadau. 2. Paratoi adroddiadau, drafftio patentau a phapurau sy'n disgrifio canlyniadau'r ymchwil, boed yn gyfrinachol neu i'w cyhoeddi. 3. Dangos hunangymhelliant, a defnyddio eich menter eich hun er mwyn dod o hyd i ffyrdd addas o fynd i'r afael â heriau a gofyn am arweiniad yn ôl yr angen. 4. Rhyngweithio mewn modd cadarnhaol a phroffesiynol â chydweithredwyr a phartneriaid eraill yn y Gyfadran a mannau eraill yn y Brifysgol a'r tu allan iddi fel y bo'n briodol, megis mewn diwydiant a'r byd academaidd. 5. Cyfrannu at faterion trefniadaethol y Gyfadran i'w helpu i weithredu'n hwylus a helpu i godi ei phroffil ymchwil allanol. 6. Bod yn ymwybodol o ddatblygiadau yn y maes o safbwynt technegol, penodol a chyffredinol, ac o ran eu heffaith ehangach o safbwynt maes y ddisgyblaeth, cymwysiadau masnachol a'r economi wybodaeth. 7. Gweithredu fel cynrychiolydd neu aelod o bwyllgorau pan fo angen gan ddefnyddio'r cyfle i ehangu eich profiad proffesiynol. 8. Dangos eich datblygiad proffesiynol eich hun a darparu tystiolaeth ohono, gan nodi anghenion datblygu drwy gyfeirio at Fframwaith Datblygu Ymchwilwyr Vitae, yn enwedig o ran y cyfnod prawf, Adolygiadau Datblygiad Proffesiynol a chymryd rhan mewn digwyddiadau hyfforddiant. 9. Cynnal a gwella cysylltiadau â'r sefydliadau proffesiynol a chyrff cysylltiedig eraill. 10. Ufuddhau i brotocolau arfer gorau wrth gynnal a chadw cofnodion ymchwil, fel y’i nodir gan ganllawiau rheoli cofnodion sefydliadau addysg uwch a'r Cynghorau Ymchwil. Mae hyn yn cynnwys gwneud yn siŵr bod cofnodion llyfrau log prosiectau yn cael eu cyflwyno i'r Brifysgol/y Prif Ymchwilydd ar ôl gorffen y gwaith. |
| **Dyletswyddau Cyffredinol** | 1. Hyrwyddo cydraddoldeb ac amrywiaeth mewn arferion gwaith a chynnal perthnasoedd gweithio cadarnhaol. 2. Cyflawni rôl a holl weithgareddau'r swydd yn unol â systemau rheoli a pholisïau diogelwch, iechyd a chynaliadwyedd, er mwyn lleihau’r risgiau a’r effeithiau sy’n deillio o weithgarwch y swydd. 3. Sicrhau bod rheoli risg yn rhan annatod o unrhyw broses benderfynu, drwy sicrhau cydymffurfiaeth â Pholisi Rheoli Risg y Brifysgol. 4. Unrhyw ddyletswyddau eraill y mae'r Gyfadran/y Gyfarwyddiaeth/y Maes Gwasanaeth wedi cytuno arnynt. |
| **Manyleb Person** | **Meini Prawf Hanfodol:**   1. Gradd mewn Peirianneg Gemegol, Cemeg, Peirianneg Amgylcheddol neu gyfwerth neu gymhwyster ôl-raddedig mewn Peirianneg Dŵr neu gyfwerth. 2. Tystiolaeth o’r gallu i ymgymryd â gwaith ysgrifennu a chyhoeddi papurau ymchwil, yn arbennig ar gyfer cyfnodolion a adolygir a chyfrannu at y gwaith hwn. 3. Tystiolaeth o’r gallu i gynnal ymchwil yn unol ag amcanion y prosiect. 4. Tystiolaeth o sgiliau cynllunio i gyfrannu at y prosiect ymchwil. 5. Tystiolaeth o'r gallu i reoli eich ymchwil a'ch gweithgareddau gweinyddol eich hun i fodloni dyddiadau cau. 6. Ymrwymiad i ddatblygiad proffesiynol parhaus   **Meini Prawf Dymunol**   1. Profiad o drin dŵr gan ddefnyddio Carbon Actifedig Gronynnog a/neu ocsidiad uwch. 2. Profiad o ddulliau cromatograffig ar gyfer dadansoddi dŵr. |
| **Lefel Iaith Gymraeg** | Level 1 – ‘a little’ - pronounce Welsh words. Able to answer the phone in Welsh (good morning / afternoon). Able to use very basic every-day words and phrases (thank you, please etc.). Level 1 can be reached by completing a one-hour training course.  Am ragor o wybodaeth am Lefelau'r Iaith Gymraeg, gweler tudalen we’r Asesiad o Sgiliau Iaith Gymraeg, sydd ar gael [yma](https://www.swansea.ac.uk/welsh-language-standards/compliance/recruitment/). |
| **Gwybodaeth Ychwanegol** | Ymholiadau anffurfiol: Yr Athro Chedly Tizaoui (c.tizaoui@abertawe.ac.uk) |

  